Daily Trading Strategy(บ่าย) – บล.ธนชาต
Daily Trading Strategy(บ่าย) - บล.ธนชาต
21 ธ.ค. 2559

SET เคลื่อนไหวแคบที่แนวรับ 1,510 +/- จุด… “ซื้อ” WORK
ดัชนี SET อยู่ที่ 1,511.99 จุด +0.34 จุด +0.02% ปริมาณซื้อขาย 18,778 ลบ.
แนวรับ :          1,500          แนวต้าน :          1,516 / 1,525
 
สรุปทิศทางและแนวโน้มตลาด
SET เคลื่อนไหวแคบที่บริเวณแนวรับ 1,510 +/- จุด: แม้ยังไม่เห็น Technical Rebound อย่างที่คาดการณ์ไว้ในช่วงเข้าที่ผ่านมา แต่อย่างน้อย SET สามารถยืนได้เหนือแนวรับ 1 เดือนที่ 1,510 +/- จุด…ขณะที่ภาพระยะสัปดาห์เรามีความกังวลมากขึ้นต่อแนวโน้มการ “พักฐาน” ของ SET จาก 1) กระแสเงินทุนผันผวนมากขึ้น หลัง Fed มีมุมมองบวกเพิ่มขึ้นต่อสถานการณ์การจ้างงานในสหรัฐฯ ส่งผลค่าเงินดอลลารืฯ แข็งค่าขึ้นเร็วเทียบกับสกุลเงินหลักอื่นๆ และค่าเงินบาทที่อ่อนค่าลงเร็ว และ 2) การปรับสูงขึ้นของ bond yield ส่งผลให้ความน่าสนใจในการลงทุนหุ้น เทียบกับตราสารหนี้มีความน่าสนใจลดลง ซึ่งเห็นได้จาก earnings yield gap ที่ปรับลดลงมากที่ 3.3-4.0% ในปี 2016-17 (ยิ่งสูงการลงทุนในหุ้นยิ่งน่าสนใจ) เทียบกับค่าเฉลี่ยตั้งแต่ปี 2011-2016 ที่ 4.0%
 “ซื้อ” Turnaround plays ในกลุ่มสือ อย่าง WORK: แนะนำ “ซื้อ” WORK ด้วยเป้าหมายพื้นฐาน 52 บาท มองเป็น Turnaround play ที่น่สนใจ ด้วยกำไรที่กลับมาเติบโตแข็งแกร่ง 268% ในปี 2017 และเติบโตต่อเนื่อง 45% ในปี 2018 จาก 1) การปรับขึ้นค่าโฆษณาขึ้นตั้งแต่ 1Q17 ส่งผลให้กำไรเติบโตแกร่งทั้ง y-y และ q-q (ฐานต่ำจากช่วงไว้ทุกข์ปลายปี รวมไปถึง event และ concert ที่ชะลอไปยัง 1Q17) 2) Rating ที่ดีขึ้นเป็นอันดับ 3 ในอุตสาหกรรมเป็นรองเพียงช่อง 7 และ 3 ทำให้สามารถปรับขึ้นค่าโฆษณาได้ 20% ในปีหน้า ส่งผลกำไรเติบโต 268% ในปี 2017 3) โอกาสในการหารายได้เพิ่มจากสื่อ online อื่นๆ เช่น YouTube, Facebook และ LINE ซึ่งคาดว่าจะเริ่มสร้างรายได้ที่ 50 ล้านบาทในปี 2016 และเพิ่มเป็น 100 ล้านบาทในปี 2017…ทางเทคนิคเป้าหมายระยะสั้นที่ 47 หรือ 49.5 บาท
 
หุ้นที่น่าสนใจทางเทคนิค
BRR “ซื้อ” ราคาหุ้นแกว่งตัวขึ้นอีกครั้งหลังพักตัวไม่หลุดเส้นค่าเฉลี่ยระยะสัปดาห์ มีโอกาสทำแท่งเทียน Rising Method สอดคล้องกับ MACD เป็นบวกและ ADX ชี้ขึ้นยืนยันแนวโน้ม  มีแนวต้านแรกที่ All Time High 15.80 บาท และถัดไปที่ 16.30 บาท
HANA “ซื้อ” ราคาหุ้นดีดตัวขึ้นต่ออีกครั้งหลังพักตัวระยะสั้น พร้อมปริมาณการซื้อขายหนาแน่นต่อเนื่อง สอดคล้องกับเครื่องมือ ADX ชี้ขึ้นและเส้นค่าเฉลี่ยทำ Golden Cross มีแนวต้านแรกที่ 37.25 บาท และถัดไปตามรูปแบบ Cup with Handle ที่ 40.00 บาท
SCI “ซื้อ” ราคาหุ้นเริ่มมีสัญญาณฟื้นตัวขึ้นหลังพักตัวด้วยแท่งเทียน Tweezer Bottom สอดคล้องกับเครื่องมือ ADX และเส้นค่าเฉลี่ยยังยืนยังแนวโน้มต่อแม้พักตัว เป็นจังหวะซื้อเก็งกำไร มีแนวต้านแรกที่ 12.00 บาท และแนวต้านถัดไปที่ 12.60 บาท